kardosdrur/scandi-wiki huggingface dataset:
Roman Bartoszcze

Roman Bolesław Bartoszcze (født 9. december 1946 i Jaroszewice, død 31. december 2015) var en polsk politiker, den første leder af det Polske Folkeparti (PSL) i den Tredje Polske Republik og kandidat ved præsidentvalget i 1990, hvor han opnåede 7,15% af stemmerne og en femteplads i første runde. I 1991 udtrådte han af PSL og dannede det Folkeligt-Kristelige Forum ”Ojcowizna”. Roman Bartoszcze var bror til Piotr Bartoszcze der blev henrettet af det kommunistiske styres sikkerhedstjeneste.

31. august 2006 blev han af den polske præsident Lech Kaczyński tildelt kommandantkors af ordenen Polonia Restituta.

Politikere fra Polen
Jörg Immendorff

Jörg Immendorff (14. juni 1945 – 28. maj 2007) var en tysk billedkunstner, der blev kendt som en af sin tids mest markante tyske malere.

Som studerende på kunstakademiet i Düsseldorf i 1960'erne var Immendorff aktiv i studenteroprøret, og det endte med hans bortvisning. Derpå arbejdede han i flere år som skolelærer i formning samtidig med, at han fik gang i sin egen kunstneriske karriere. Han genoptog historiske motiver i sine værker og gav på den måde udtryk for sine politiske holdninger. Blandt hans mest kendte værker er 16 store malerier med fællesbetegnelsen Café Deutschland påbegyndt i 1977. På disse optrådte blandt andet venner og kendte personer i forskellige roller, og billederne symboliserer den tyske historie og det delte Tyskland.

Sammen med blandt andet A.R. Penck fra Østtyskland blev Immendorff eksponent for Junge Wilde i Tyskland (svarende til De Unge Vilde i Danmark), og deres ekspressive kunst blev en inspiration for en tilsvarende dansk bevægelse. Immendorff var flere gange i Danmark, og Lars Nørgård har malet ham sammen med flere andre kunstnere i et gruppeportræt fra 1985, som kan ses på Vestsjællands Kunstmuseum.

Ud over malerierne skabte Immendorff også scenografier til blandt andet Salzburger Festspiel. Samspillet med scenekunsten har han også foretaget i modsat retning, idet han skabte en billedserie over Igor Stravinskys opera The Rake's Progress som igen var inspireret af William Hogarths satiriske billedserie fra 1730'erne.

Immendorff var det meste af sit liv i stand til at skabe opmærksomhed om sig på flere forskellige måder. Hans kunstneriske virke gav ham i 1996 et professorat på det kunstakademi, der 30 år før havde smidt ham ud som studerende. På den private front giftede han sig i 2002 med en 30 år yngre tidligere studerende, som han fik et barn med. Endelig skabte han skandale ved at blive taget i et orgie med prostituerede og kokain i 2003 på et hotelværelse. Han fik dog en mild dom for dette og en række tidligere lignende orgier, som han erkendte sin deltagelse i, og det skyldtes blandt andet, at han på det tidspunkt var stærkt mærket af sygdommen ALS, der efterhånden lammede ham.

I Danmark er han repræsenteret på Louisiana og Museet for Samtidskunst i Roskilde.

Galleri

Eksterne henvisninger 

 
 Jörg Immendorff i The Guardian .

Malere fra Tyskland
Grovsmed

En grovsmed er betegnelse for en håndværker, der bearbejder grove metalemner. Betegnelsen anvendes ofte om den traditionelle landsbysmed, der i sin smedje lavede alt, hvad der nu engang var behov for i lokalsamfundet, også selvom de bearbejdede emner kunne mangle netop den finish, som en mere specialiseret smed kunne tilføre. Landbrugsredskaber, hestevogne, hestesko, havelåger, portaler og stakitter i metal, grove beslag til porte og døre er nogle af de emner som grovsmeden arbejder med.
Betegnelsen grovsmed blev hæftet på landsbysmeden som et led i den teknologiske og samfundsmæssige udvikling, hvorunder specialiserede smede tilegnede sig teknologisk mere avancerede redskaber og maskiner mens grovsmeden var den, som stod tilbage uden disse moderne hjælpemidler og derfor i stigende omfang kun udførte det mest grove arbejde.

Håndværk
Stillingsbetegnelser
Konservative Parti (Polen)

Det Konservative Parti (pl. Partia Konserwatywna, PK) var et polsk politisk parti stiftet i 1992 medlemmer fra den Demokratiske Højrefløjs Forum (FPD), der virkede inden for den Demokratiske Union (UD). I 1997 blev PK en del af det Konservative-Folkelige Parti.

Historie 
Partiet opstod den 6. december 1992 (officielt registreret 19. februar 1993). Det blev stiftet af medlemmer af den Demokratiske Højrefløjs Fraktion der brød ud af den Demokratiske Union. Også medlemmer af den Demokratiske Koalition og den Konservative-Liberale Gruppe af Górnośląsk-Zagłębiowska (oprindeligt en del af den Liberale-Konservative Kongres (KLD)) meldte sig ind i PK. Partiets leder var Aleksander Hall.

Ved parlamentsvalget i stillede PK op i koalition med den Kristelige-Nationale Forening (ZChN), de Kristne Demokraters Parti (PChD) og det Folkelige-Kristne Parti (SL-Ch) under navnet den Katolske Valgkomité ”Fædrelandet”. Koalitionen kom ikke ind i parlamentet da den ikke fik flere end 878.445 stemmer (6,37% ) og dermed ikke kom over spærregrænsen på 8 % for koalitioner.

I februar 1994 forlod bl.a. Kazimierz Michał Ujazdowski, Paweł Zalewski og Rafał Matyja partiet for at danne den Konservative Koalition (KK).

I januar 1997 meldte PK sig ind i det Konservative-Folkelige Parti.

Ledende skikkelser 
 Piotr Fogler
 Aleksander Hall
 Rafał Matyja
 Wojciech Rzewuski
 Maciej Płażyński
 Mirosław Styczeń
 Kazimierz Michał Ujazdowski
 Paweł Zalewski

Etableret i 1992
Ophørt i 1997
Konservative partier
Tidligere politiske partier i Polen
René Follet

René Follet (født 10. april 1931 i Bruxelles, død 14. marts 2020), var en belgisk tegneserieskaber og illustrator

Biografi

Tegneserie 
 1979 : Ivan Zourine
 1985 : Jan Brega (Dupuis Avonturen)
 1975-1983 : Steve Severin (Yvan Delporte)
 1987-1990 : Edmund Bell (John Flanders)
 1984-1986 : Jan Kordaat
 1991-1992 : Daddy (Loup Durand) 
 1995-1997 : Ikar (Makyo)
 1996-1998 : Les autos de l'aventure (Citroën)
 2002-2004 : Terreur (Madame Tussaud's)

Illustrator 
 Skatteøen af Robert Louis Stevenson
 Den sidste mohikaner af James Fenimore Cooper
 Sinbad Søfareren

Manuskriptforfattere fra Belgien
Tegneserietegnere fra Belgien
Illustratorer
Tegneserieforfattere fra Belgien
Personer fra Bruxelles
Kazimierz Michał Ujazdowski

Kazimierz Michał Ujazdowski (f. 28. juli 1964 i Kielce) er doktor i jura, polsk politiker og næstformand for Lov og Retfærdighed. 16. marts 2000 til 12. juli 2001 var han kulturminister i Jerzy Buzeks regering, siden 31. oktober 2005 kulturminister i Kazimierz Marcinkiewicz’ regering, nu i Jarosław Kaczyńskis regering.

Medlemmer af Europa-Parlamentet fra Polen
Ministre fra Polen
Højt at flyve

Højt at flyve (originaltitel: Airplane!) er en amerikansk spillefilm fra 1980 instrueret og skrevet af David Zucker, Jim Abrahams og Jerry Zucker og distribueret af Paramount Pictures. Rollelisten tæller blandt andet Robert Hays, Julie Hagerty, Leslie Nielsen, Robert Stack, Lloyd Bridges, Peter Graves, Kareem Abdul-Jabbar og Lorna Patterson. Filmen er en parodi på katastrofefilmgenren, især Paramount-filmen Zero Hour! fra 1957 som den låner plottet og de centrale figurer fra, tillige med mange elementer fra Airport 1975. Filmen er kendt for sin brug af surrealistisk humor og sin hurtige slapstick-komedie med både visuelle og verbale ordspil og gags.

Højt at flyve var en succes både hos kritikere og i biograferne med en indtjening på over 83 mio. USD alene i Nordamerika mod et budget på bare 3,5 mio. USD. Filmens skabere fik en Writers Guild of America Award for bedst omsatte komedie og blev nomineret til Golden Globe Award for Best Motion Picture – Musical or Comedy og en BAFTA Award for bedste manuskript.

I årene efter premieren er filmens anseelse vokset mærkbart. For eksempel fik den en sjetteplads på tv-kanalen Bravos liste over de 100 sjoveste film. I 2007 blev den i undersøgelse foretaget for Channel 4 i Storbritannien bedømt til at være alletiders næststørste komedie efter Monty Pythons Life of Brian. I 2008 valgte magasinet Empire filmen til en af Alle tiders 500 bedste film, og i 2012 fik den førstepladsen i en afstemning om Alle tiders 50 bedste komedier. I 2010 blev den udvalgt til bevaring i National Film Registry af Library of Congress.

Noter

Eksterne Henvisninger 

Komediefilm fra USA
Amerikanske film fra 1980
Hanna Suchocka

Hanna Stanisława Suchocka (f. 3. april 1946 i Pleszew) er polsk politiker og jurist. Polens premierminister i årene 1992–1993, justitsminister i Jerzy Buzeks regering, doktor i jura ved Adam Mickiewicz-Universitetet, siden 2001 Polens ambassadør i Vatikanet.

Polens regeringsledere
Justitsministre fra Polen
Kvindelige regeringschefer
Diplomater fra Polen
John Abizaid

John Philip Abizaid (arabisk: جون أبي زيد) (født 1. april 1951) er en pensioneret general i USA's hær, og tidligere Commander of the United States Central Command (CENTCOM), hvor han styrede USA's militære operationer i en 27 lande stor region, fra Afrikas Horn, over den arabiske halvø, til syd- og centralasien.
Abizaid efterfulgte general Tommy Franks på posten 7. juli 2003, og blev samme uge forfremmet til firestjernet general. Han blev efterfulgt af admiral William J. Fallon 16. marts 2007. General Abizaid gik på pension 1. maj 2007, efter 34 års tjeneste.

Abizaid blev født i Coleville i Californien, som søn af en kristen libanesisk-amerikansk far og en amerikansk mor. Han taler flydende arabisk, og var den højest rangerende officer af arabisk afstamning i USA's militær. Han blev hovedsagelig opdraget af sin far, da moderen døde tidligt. Han er gift og har tre børn. Abizaid studerede arabisk i Jordan, hvor han også modtog specialstyrke-træning.

Abizaid er uddannet på det amerikanske militærakademi West Point, hvor han dimitterede i 1973. Han har også studeret på Armed Forces Staff College, og U.S. Army War College ved Stanford University.
Han har også studeret mellemøstlige studier ved Harvard University, og University of Jordan i Amman, Jordan.

Noter 

Generaler i United States Army
Personer fra Californien
Stenderup Frimenighedskirke

Stenderup Frimenighedskirke ligger i Stenderup i Sønderjylland. Kirken blev færdigbygget 1903 og  indviet som frimenighedskirke den 6. december samme år og nedlagt 1970, og hører nu under Sundeved-Centeret. Selve centret er indrettet i den tidligere Stenderup Frimenigheds bygninger - kirke og præstegård, beliggende på Stenderup Kirkebakke, ca. 1 km nord for landsbyen Nybøl.
Frimenighedskirken blev oprettet på et tidspunkt, da den nordslesvigske del af Sønderjylland var tysk, og det var dansksindede, der oprettede kirken. Området blev først dansk efter Genforeningen i 1920. 

Kirken er opført i gule flensborgsten, som traditionel processionskirke, uden tårn, og er et længehus med kirkeskib og kor, samt et sideskib der slutter sig på nordsiden af skibet sammen med en lille vinkelbygning med gavl og "blindgavl" med indgangsdør, indeholdende våbenhus. Samtlige vinduer er originale og delvis i jern, rundbuede og beliggende dybt i murværket med hvidmalet fals. Skibets vestgavl er blændingsudsmykket med bl.a. korsblænding, cirkelblændinger og lodrette, smalle blændingsfelter – samt små, indbyggede fuglehuller, der refererer til tekst inde i kirken – "som ved dit alter den kvidrende fugl, und i dit tempel din tjener et skjul".

Kirken er tegnet af arkitekten Martin Nyrop, der også var arkitekt for Københavns Rådhus. Den overvejende del af kirkens inventar blev tegnet af Nyrop. Kirken fik et brunmalet kirkeloft, gulvet blev lagt af hårdtbrændte mursten, lagt i fletværksmønster og alter, prædikestol og bænke blev udført i brunbejdset fyrretræ. Alle dele blev udsmykket med enkle træskærerarbejder. 

Sundeved Frimenighed havde  sine rødder i den folkelige og kristelige foredragsforening, som blev oprettet i 1872. Frimenigheden blev oprettet 1901. Ægteparret Magdalene Moos (1872-1956) og Peder Moos (1852-1937) holdt gudstjenester i deres hjem i Nybøl. Særlig på grund af Peder Moos, lykkedes det at bygge Frimenighedskirken i Stenderup. På et møde i marts 1902 blev det besluttet, at de fire frimenighedspræster i Sønderjylland på skift ville stå for gudstjenesterne i Sundeved.  Fra 1907 til 1920 var Jørgen Eriksen (1879-1941) præst ved Sundeved frimenighed.

1912 blev præstegården indviet. Martin Nyrop var arkitekt og førte tilsyn med byggeriet. Menigheden fik en del nye medlemmer de følgende år, men da Jørgen Eriksen i 1915 blev indkaldt til tysk krigstjeneste under 1. verdenskrig, stoppede det kirkelige arbejde, indtil man efter Genforeningen valgte at fortsætte som selvstændig frimenighed. Fra 1930 til 1939 blev kirken kun brugt til 4-5 gudstjenester om året. Fra 1940 til 1945 forrettede områdets præster gudstjenester i kirken 6-8 gange om året. Denne skik fortsatte helt frem til 1970, da kirken og præstegården blev overdraget til den selvejende institution "Sundeved-Centeret".

Eksterne henvisninger og kilder 
 www.museum-sonderjylland.dk
 Sundeved Frimenighed
 Sundeved centrets hjemmeside

Kirker i Sønderborg Amt
Kirker i Haderslev Stift
Frimenigheder
Martin Nyrop
Kirker i Sønderborg Kommune
Tracking

Tracking () var et tidsskrift om film på video, der blev udgivet af forlaget Balder & Brage i fem numre mellem 1983 og 1985. 

Bladet blev redigeret af Nicolas Barbano, som også skrev en del af indholdet, bl.a. den første artikel på dansk om instruktøren David Cronenberg, og en detaljeret firmaguide over danske videodistributører. 

Blandt bladets øvrige skribenter var Erik Holst Andersen, Jørgen Gjerstrup, Karen Hammer, Peter Risby Hansen, Søren Hyldgaard, Erwin Neutzsky-Wulff, Carl Nørrested, Benny Rysz, Steen Salomonsen, Helle Sihm, Jakob Stegelmann, Jørgen Stegelmann og Morten R. Sørensen. 

Tracking skrev primært om film, der ikke var i dansk distribution andre steder end på hjemmevideo, og lagde bl.a. vægt på, om filmene blev gengivet i fuld længde med korrekt billedformat, etc.

Første nummer havde små illustrationer af Per Diemer.

Som gennemgående humoristisk element bragte bladet eksempler på dårlige undertekster, såsom denne fra De 39 trin (1960):

Replik: He's a human encyclopedia!Undertekst: Han er en menneskelig kyklop.

Tracking var det første danske tidsskrift om film på video, udgivet på et tidspunkt, hvor landet kun havde 250.000 private videoejere, og hvor hjemmevideo stadig blev set ned på som et medium for dårlige spekulationsfilm. Det Danske Filminstitut nægtede derfor at støtte bladet.

"Tracking" var også navnet på den funktion på datidens videomaskiner, hvormed man kunne finjustere billedkvaliteten.

Filmtidsskrifter fra Danmark
Etableret i 1983
Ophørt i 1985
Amelia Atwater-Rhodes

Amelia Atwater-Rhodes (født 16. april 1984) er en amerikansk forfatter af fantasyhistorier, ofte om vampyrer og hekse. Hun er i USA blevet omtalt som værende blandt de 20 unge mennesker, der kommer til at ændre verden.

Hun har altid været god til at finde på historier, specielt historier om vampyrer, hekse og andre mystiske væsener.

Amelia skrev sin første roman I nattens skove da hun var tretten år gammel, og Mørkets skygger blev skrevet to år efter.

Bøger 
 1999 In the Forests of the Night (I nattens skove) (på dansk: 2000)
 2000 Demon in My View (Mørkets skygger) (på dansk: 2000)
 2001 Shattered Mirror
 2002 Midnight Predator

Kiesha'ra-serien 
 2003 Hawksong
 2004 Snakecharm
 2005 Falcondance
 2006 Wolfcry
 2007 Wyvernhail

Eksterne link 
 Forfatterens officielle hjemmeside
 Random Houses website

Fantasyforfattere fra USA
Teofobi

Teofobi er sygelig angst over for en hvilken som helst gud eller religion, ikke at forveksle med gudsfrygt eller pietisme, som er noget helt andet. Symptomet på teofobi er ofte angst for at blive afstraffet for sine (ofte forestillede) synder, og en teofobisk person vil derfor gå langt for at tilfredsstille sin gud. Selvpineri og manisk trang til at fremsige bønner konstant kan være en del af fobien. Teofobi er imidlertid ikke nogen særlig udbredt fobi.

Fobier
Religion
Glabella

Inden for anatomi er Glabella navnet på mellemrummet mellem øjenbrynene. Glabella befinder sig lige over det lille hulrum, hvor næsen ender. Den kan også betragtes som den nederste del af panden. Således buler Glabella en anelse ud. Glabella ligger lige over det sted, hvor briller sædvanligvis hviler på næsen.

Se også 
Kranium

Hovedets anatomi
Reformjødedom

Reformjødedom er en gren af jødedommen, der opstod i 1800-tallet. Der er ganske vist ikke retninger inden for jødedommen, men der er en klar tendens til ændring af de eksisterende regler. Med oplysningstidens tro på frihed og lighed opstod der blandt jøder et naturligt ønske om ligestilling med flertallet af befolkningen. Denne frihed kom mange steder, idet adskillige ghettoer – hovedsagligt i Vesteuropa – blev revet ned. Nogle jøder mente, at religionen var en hindring for deres frihed. En af disse var Abraham Geiger.

En anden var Moses Mendelssohn. Mendelssohns filosofi var, at man måtte tilpasse sig ikke-jøders levevis. Fx oversatte han biblen til tysk. Mendelssohn lagde grunden til, hvad der kaldes "jødisk nytænkning", "oplysning" eller "haskalah" – reformjødedommen.

Haskalah-bevægelsen voksede sig stærk specielt i USA, hvor troen på frihed var meget stærk i 17- og 1800-tallet. Her ændrede mange jøder markant deres jødedom. Fx begyndte nogle at holde gudstjenester på engelsk i stedet for hebraisk, det hellige sprog, som man havde gjort i 2000 år. Andre "flyttede" shabbaten til om søndagen i stedet for lørdagen, så det passede til resten af samfundets hviledag. I det hele taget forsøgte reform-jøderne at ændre på jødedommen. Det var ikke særlig velset af religiøse ortodokse jøder, eftersom religionen ikke må ændres af mennesker.

Jødedom
Religiøse reformbevægelser
Ginger Snaps

Ginger Snaps er en amerikansk horrorfilm fra 2000.

Handling 

Ginger og B, elsker det makabre og en hobby af deres er at iscenesætte og fotografere deres egen død. De gør alt sammen og har lavet en pagt om, at de vil dø sammen, men kan de holde det?
Ved fuldmåne, samme nat som Ginger har sin første menstruation, bliver hun bidt af et dyr. I dagene der følger begynder hendes krop og temperament at ændre sig markant. B forsøger at hjælpe og kurere hende, men tiden er knap, for Halloween og næste fuldmåne nærmer sig og et spørgsmål bliver ved at dukke op; hvad var det egentlig der bed Ginger?

Eksterne henvisninger 
 

Gyserfilm fra Canada
Film fra 2000
Ortodoks jødedom

Ortodoks jødedom er dels de meget religiøse jøder, de Harediske jøder, der ses særligt i Jerusalems Mea Shearim-kvarter og kaldes "ultra-ortodokse", som går klædt i sorte frakker og med slangekrøller. 
Dels mindre traditionstro jøder som er traditionelt observante, idet de holder på og har bevaret religionen stort set intakt uden at lave store ændringer i den, som reformjøderne har gjort.

Referencer

Eksterne henvisninger 

Jødedom

pl:Judaizm#Judaizm ortodoksyjny
Zohar

Zohar er en omfattende samling af mystiske og metafysiske manuskripter, der fortolker Toraen. Zohar udkom som små pamfletter, og er senere samlet til et samlet værk. Sandsynligvis er Zohar skrevet af Moses de Leon, der levede i Spanien i det 13. århundrede.

Ordet zohar kan oversættes til "lys" eller "stråleglans" Hebraisk. Zohar er en vigtig del af Kabbalah, den jødiske mysticisme. Det er så vidt vides Simon bar Jochai, der levede i det 12. århundrede, der har skrevet Zohar.

Dele af værket har været oversat til latin og engelsk; men en komplet filologisk udgave er endnu ikke udgivet på engelsk. Daniel C. Matt har siden 2004 redigeret det, der skal blive en komplet udgave af Zohar. I denne udgave ordnes de mange løse manuskripter efter Toraens indholdsmæssige rækkefølge. Dermed bliver Zohar en tolkning af Tora.

Zohar er fortællingen om en række rabbier, der mødes i Palæstina. Med begejstring udlægges passager fra Toraen. Typisk indledes et afsnit med begejstrede udråb, som: "kom og se" eller det mere mystiske "Rabbi NN åbnede".

Tolkningerne er meget detaljerede. Udlægningen af de syv første bogstaver i Toraen fylder f.eks. det meste af bind I i Daniel C. Matts oversættelse.

Kilder 
 Mathers, Samuel Lidell MacGregor: "The Quabbalah Unveiled" (London 1888)
 Matt, David C.: (USA 2004-09) The Zohar - Pritzger Edition

Jødedom
Esoterik
Ginger Snaps: Unleashed

Ginger Snaps: Unleashed er en canadisk horrorfilm fra 2004, fortsættelsen på Ginger Snaps.

Handling 

Ginger er død B smittet med hendes blod. Snart vil Gingers skæbne også blive B's. En varulv er efter hende for at ville parre sig, så B bliver aldrig det samme sted i lang tid. Da hun endnu engang er på flugt, ender hun på en afvendingsklinik. Her møder hun pigen Ghost, der gerne vil hjælpe. Det viser sig dog at Ghost's hensigter ikke er hvad de så ud til...

Eksterne henvisninger 
 

Gyserfilm fra Canada
Film fra 2004
Dance (flertydig)

Dance er det engelske ord for dans.

Personer 
 Charles Dance (1946-), britisk skuespiller
 George Dance, den ældre (1695–1768), engelsk arkitekt
 George Dance, den yngre (1741-1825), engelsk arkitekt og bygningsinspektør
 George Dance (politiker), politiker og politisk aktivist
 Nathaniel Dance-Holland (1735–1811), engelsk portrætmaler og politiker

Musik 
 Dance (musikgenre) – en musikgenre inden for popmusik.

Albums og sange 
 Dance (Pure Prairie League-album) (1976), Pure Prairie League album
 Dance (Gary Numan-album) (1981), Gary Numan album
 Dance (sang) (1986), af glam metal bandet Ratt
 Dance (Keller Williams-album) (2003), Keller Williams album
 Dance (Our Own Party) - sang af det maltesiske indiepopband The Busker.

Pladeselskaber 
 Dance Mania
 Dance Pool
 dance to the radio
 Dancing Cat Records
 Dancing Ferret

Andre betydninger 
 Dance (magasin)
Ginger Snaps Back: The Beginning

Ginger Snaps Back: The Beginning er en canadisk horrorfilm fra 2004. Det er fortsættelsen på Ginger Snaps og Ginger Snaps: Unleashed.

Handling 

I 1815 overlever søstrene Ginger og Brigette en bådulykke, hvor deres forældre dør. Alene går de i skoven, uden at vide hvor de er. De kommer til et fort hvor de søger ly, men snart bliver de indblandet i en krig mellem indianerne og nybyggerne, og ikke nok med det. Nogle begynder at synes at se en sammenhæng mellem de to piger og varulvene som hærger området.

Eksterne henvisninger 
 

Gyserfilm fra Canada
Film fra 2004
Ibestad

Ibestad kommune (samisk: Ivvárstáđiid gielda) ligger i Troms og Finnmark fylke i Norge. Over fjordene som omgiver de to store øer i kommunen er den omgivet i nord af Tranøy og Dyrøy, i nordøst af Salangen, i øst af Lavangen og Gratangen, i syd af Skånland og i vest af Harstad.

Ibestad er et stykke ægte nordnorsk kystkultur, med flotte maritime landskaber ved hav fjeld og fjorde.
I dag har Ibestad gode kommunikationsforhold med bro til fastlandet, færge til Harstad og hurtigbåd fra Harstad, Finnsnes og Tromsø.

Ibestad kommune ligger i den sydlige del af Troms fylke i Nordnorge, og kommunen består af de to øer Rolla og Andørja. Øerne er bundet sammen med hinanden via en undersøisk tunnel.

Andørja er Nordeuropas fjeldrigeste ø. Der er 14 toppe på over 1000 m. Andørja har også Skandinaviens højeste fjeld på en ø, Langelitind på 1.277 moh.

Rolla er Norges vandrigeste ø, med sine utallige ferskvande. Der findes fisk i mange af dem og fiskekort kan købes lokalt.

Begge øerne er også kendt for sin frodige natur med et mildt klima. Her vokser en række planter som man normalt ikke finder så langt nord.

Eksterne henvisninger 

 Kultur i Ibestad på kort fra Kulturnett.no

Kommuner i Troms
 
Kommuner i Troms og Finnmark
Makaroni

Makaroni (fra italiensk maccheroni) er en type pasta. 

Thomas Jefferson, USAs tredje præsident, var også opfinder, og bragte den første makaroni-maskine til USA i 1789, da han kom hjem efter en periode som ambassadør i Frankrig.

Eksterne henvisninger 

Pasta
Aintree

Aintree er en by i distriktet Sefton nær Liverpool, Storbritannien. I byen ligger væddeløbsbanen Aintree Racecourse og racerbanen Aintree Circuit.

Byer i England
Merseyside